Source: https://ficek.sk/odmietnutie-vypovedania-na-sude-ako-svedka-20494
Timestamp: 2017-11-23 07:33:29+00:00
Document Index: 7662958

Matched Legal Cases: ['súd ', '§ 130', 'súd ', '§ 196', 'súd ', 'súd ', 'súd ', 'Súd ', 'súd ']

[2017] Odmietnutie vypovedania na súde, ako svedka | Poradíme Vám?
Odmietnutie vypovedania na súde, ako svedka
Otázka: Odmietnutie vypovedania na súde, ako svedka
Ja a môj snúbenec musíme isť vypovedať, ako svedkovia na súd a chcela by som vedieť, či môžme odmietnuť výpoveď, ak nou môžme uškodiť sebe alebo sebe navzájom. Ako to prípadne na súde prebieha odmietneme výpoved a čo dalej? už sa nás nik nebude nič pýtať ? Dakujem
Odpoveď: Odmietnutie vypovedania na súde, ako svedka
Podľa § 130 ods. 2 Trestného poriadku Svedok je oprávnený odoprieť vypovedať, ak by výpoveďou spôsobil nebezpečenstvo trestného stíhania sebe, svojmu príbuznému v priamom rade, svojmu súrodencovi, osvojiteľovi, osvojencovi, manželovi alebo druhovi, alebo iným osobám v rodinnom alebo obdobnom pomere, ktorých ujmu by právom pociťoval ako vlastnú ujmu. Svedok je oprávnený odoprieť vypovedať aj vtedy, ak by výpoveďou porušil spovedné tajomstvo alebo tajomstvo informácie, ktorá mu bola zverená ústne alebo písomne pod podmienkou mlčanlivosti ako osobe poverenej pastoračnou starostlivosťou.
Na súde sa môžete odvolať na vyššie uvedené paragrafy. Zároveň musíte uviesť, že touto výpoveďou by ste mohli spôsobiť trestné stíhanie blízkej osobe, resp. niečo v podobnom zmysle. Z toho, čo uvediete musí mať súd jednoducho za preukázané, že sa naplnili skutočnosti odôvodňujúce odopretie výpovede.
Podotázka: Odmietnutie vypovedania na súde, ako svedka (Trestné právo)
Dobrý deň, chcem sa informovať. V prípade, že mi príde predvolanie na súd, aby som sla vypovedať ako svedok k rozvodu, viem sa nejako proti tomuto predvolaniu odvolať? Nemám záujem vypovedať. Viem sa tomuto vyhnúť ? Niekto mi poradil, že stačí ísť na obecný úrad a tam vyplniť nejaké tlačivo-prehlásenie. Ďakujem za radu.
Odpovedá: Advokátka (odpoveď odoslaná: 07.10.2017)
1./ Podľa ust. § 196 a nasl.civil. sporového poriadku
Ak strana navrhne výsluch svedka, zabezpečí jeho prítomnosť na pojednávaní; o tejto skutočnosti vopred upovedomí súd a protistranu. Ak nemožno postupovať podľa odseku 1, požiada strana súd o predvolanie svedka. V návrhu na výsluch svedka sa uvedie meno, priezvisko, prípadne dátum narodenia svedka, adresa, z ktorej možno svedka predvolať, a označenie skutočností, ktoré majú byť výsluchom svedka preukázané. Ak nie je adresa svedka strane známa, súd svedka predvolá z adresy evidovanej v registri obyvateľov Slovenskej republiky.
Postup pri výsluchu svedka : Súd vyzve svedka, aby súvisle opísal všetko, čo vie o predmete výsluchu. Následne môžu svedkovi klásť otázky strany, súd a so súhlasom súdu aj iné subjekty prítomné na pojednávaní. Svedkovi sa nesmú klásť otázky, ktoré navádzajú na odpoveď, otázky klamlivé, otázky nesúvisiace s predmetom konania ani otázky, ktoré by obsahovali skutočnosti, ktoré sa majú zistiť až z jeho výpovede.
Svedkovi sa teda nesmú byť kladené otázky tým spôsobom, že už samotná otázka obsahuje odpoveď, resp. odpoveď, ktorú chce pýtajúci sa počuť.
Možnosťou pre Vás je požiadať manželov, aby Vás rozvodom nezaťažovali.
Čestné prehlásenie namiesto dôkazu pripúšťa správny poriadok v správnom konaní.
Môžem odmietnuť dedičstvo po matke?